Foto: AP AQSh prezidenti Donald Trampning ma’lum qilishicha, Qo‘shma Shtatlar Yaponiya va boshqa ittifoqchilarga qurol sotish jarayonini soddalashtirishni rejalashtirmoqda. Bu haqda Oq uy saytida xabar berildi. «AQSh Yaponiyaning mudofaa salohiyatini mustahkamlash bo‘yicha sa’y-harakatlarini qo‘llab-quvvatlaydi, hamda biz Amerika qurolini Yaponiyaga qurolni xorijiy davlatlarga qurol sotish dasturi orqali yetkazib berish jarayonini soddalashtirish variantlari ustida ishlamoqdamiz. Biz buni faqatgina Yaponiyaga emas, balki boshqa ittifoqchilarga nisbatan ham qilmoqdamiz. Ular qurolni tezroq oladigan bo‘ladi», - deya aytib o‘tdi Tramp. Uning so‘zlariga ko‘ra, ba’zida buyurtmani rasmiylashtirish Mudofaa vazirligidagi byurokratiya tufayli yillar davomida amalga oshirilgan. Shuningdek uning ta’kidlashicha, «endi bunga bir necha kun ketadi».